# 2.1. Criterios e instrumentos de avaliación

# Criterios de avaliación e mínimos de consecución

Na seguinte táboa recóllense os criterios de avaliación, os mínimos de consecución que se contemplan para cada criterio, os instrumentos de avaliación previstos e a súa ponderación tomando como referencia a proposta de Proens.

Códigos CA: descrición dos criterios de avaliación | Mínimos de consecución | Instrumentos de avaliación | Unidade/didáctica/(Proens) | % (Orientación de Proens)
--- | --- | --- | --- | ---
CA2.1 - Comprender o sentido global, a estrutura, a información máis relevante en función das necesidades comunicativas e a intención do emisor en textos orais e multimodais sinxelos de diferentes ámbitos, analizando a interacción entre os diferentes códigos. | Detecta, a través de textos dados, as principais propiedades dun texto: coherencia, cohesión e adecuación. | PE | UD 7 | 15
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | Logo de representar en grupos unha escena representativa da peza teatral de lectura obrigatoria, establece vínculos entre esta e distintos aspectos da actualidade (igualdade de xénero, micromachismos, linguaxe discriminatoria etc.). | PE | UD 7 | 15
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | Analiza a forma e o contido da obra teatral de lectura obrigatoria do 3º trimestre desde unha perspectiva de xénero valorando os procedementos comunicativos empregados. | PE | UD 7 | 15
CA3.7 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | Identifica as características básicas dalgúns subxéneros do xénero dramático (traxedia, comedia, drama, obra didáctica...) | PE | UD 7 | 15
CA3.8 - Establecer de maneira guiada vínculos argumentados entre os textos lidos e outros textos escritos, orais ou multimodais, así como con outras manifestacións artísticas en función de temas, tópicos, estruturas, linguaxe e valores éticos e estéticos, mostrando a implicación e a resposta persoal do lector na lectura. | Relaciona a obra teatral de lectura obrigatoria comparándoa con outros textos e con outras manifestacións artísticas en función de temas, tópicos, estruturas e linguaxes (cine, música, banda deseñada...). | PE | UD 7 | 15
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical, valorando o uso do léxico tradicional e as construcións morfosintácticas máis xenuínas. | Identifica, en oracións simples, as funcións de complemento axente, atributo e complemento predicativo. | PE | UD 7 | 10
CA1.2 - Identificar, a partir da observación da diversidade lingüística da contorna, prexuízos e estereotipos lingüísticos, adoptando unha actitude de respecto e valoración da riqueza cultural, lingüística e dialectal. | Recoñece os principais trazos fonéticos e morfolóxicos do bloque e área lingüística na que se insire a súa contorna e valora estes fenómenos como mostra da riqueza dialectal do galego. | TI | UD 7 | 15
Lenda: %: Peso orientativo (o profesorado debe axustalo á súa programación); PE: Proba escrita, TI: Táboa de indicadores

# Actividades e instrumentos empregados no REA

Na seguinte táboa concrétanse as actividades ou retos empregados no REA do alumnado en relación con cada criterio de avaliació e indícase en cada caso o instrumento de avaliación concreto considerado.

Criterios de avaliación | Actividades ou exercicios / Seccións do REA | Instrumentos empregados
--- | --- | ---
CA2.1 - Comprender o sentido global, a estrutura, a información máis relevante en función das necesidades comunicativas e a intención do emisor en textos orais e multimodais sinxelos de diferentes ámbitos, analizando a interacción entre os diferentes códigos. | Lectura dramatizada e/ou visualización de fragmentos de Ícaras. Análise guiada de escenas representadas polo profesorado ou polo alumnado. Actividades de identificación de coherencia, cohesión e adecuación en textos orais e multimodais. | Observación directa Rúbrica
CA3.1 - Comprender e interpretar o sentido global, a estrutura, a información máis relevante e a intención do emisor de textos escritos e multimodais sinxelos de diferentes ámbitos que respondan a diferentes propósitos de lectura, realizando as inferencias necesarias. | Lectura facilitada da obra Ícaras. Actividades de comprensión lectora e interpretación guiada. Entradas do diario de aprendizaxe vinculadas á lectura e á interpretación da obra. | Observación directa Rúbrica
CA3.2 - Valorar a forma e o contido de textos sinxelos avaliando a súa calidade, fiabilidade e idoneidade da canle utilizada, así como a eficacia dos procedementos comunicativos empregados. | Análise da obra Ícaras desde unha perspectiva crítica e de xénero. Comparación entre diferentes formas de representación (texto escrito, escena teatral, vídeo-performático). | Observación directa Rúbrica Informe de progreso
CA3.7 - Explicar e argumentar, coa axuda de pautas e modelos, a interpretación das obras lidas a partir da análise das relacións internas dos seus elementos constitutivos co sentido da obra, atendendo á configuración dos xéneros e subxéneros literarios. | Actividades sobre o xénero dramático e os seus subxéneros (traxedia, comedia, drama…). Análise das características do texto teatral aplicadas á obra Ícaras. | PE
CA3.8 - Establecer de maneira guiada vínculos argumentados entre os textos lidos e outros textos escritos, orais ou multimodais, así como con outras manifestacións artísticas en función de temas, tópicos, estruturas, linguaxe e valores éticos e estéticos, mostrando a implicación e a resposta persoal do lector na lectura. | Actividades de conexión entre Ícaras e outros textos, escenas, cancións, imaxes ou situacións da realidade actual. Actividade “Cousas que nos cortan as ás”. | Rúbrica Informe de progreso
CA4.1 - Incorporar procedementos básicos para enriquecer os textos, atendendo a aspectos discursivos, lingüísticos e de estilo, con precisión léxica e corrección ortográfica e gramatical, valorando o uso do léxico tradicional e as construcións morfosintácticas máis xenuínas. | Elaboración e revisión dos guións dos sketchs teatrais. Revisión guiada dos textos creados (coherencia, cohesión, funcións sintácticas básicas). | Rúbrica Informe de Progreso TI
CA1.2 - Identificar, a partir da observación da diversidade lingüística da contorna, prexuízos e estereotipos lingüísticos, adoptando unha actitude de respecto e valoración da riqueza cultural, lingüística e dialectal. | Actividades de reflexión sobre linguaxe discriminatoria, micromachismos e diversidade lingüística. Uso consciente da lingua galega nos sketchs e nas actividades de aula. | Rúbrica Informe de Progreso

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)