# 2.2. Temporalización

# Temporalización do REA

A programación didáctica de referencia publicada en PROENS para a materia de Lingua Galega e Literatura de 2º da ESO prevé unha duración aproximada de 15 sesións para a UD 7: A andoriña, nas que se integra este REA.

Fase | Seccións | Descrición do traballo a desenvolver | Temporalización
--- | --- | --- | ---
Comezamos o voo! | E ti, a que lle terías medo se puideses voar? | Presentación da obra Ícaras mediante lectura facilitada e/ou lectura dramatizada. Introdución do reto final e inicio do diario de aprendizaxe cunha reflexión persoal sobre a liberdade, o medo e o desexo de voar. | 2 sesións
A vida é puro teatro | Aprendendo a voar Abrindo as ás | Activación dos coñecementos previos sobre o xénero teatral e os seus subxéneros. Lectura e análise de fragmentos dramáticos. Traballo co vocabulario específico do teatro e coas propiedades textuais básicas. | 4 sesións
Cousas que nos cortan as ás | Cousas que nos cortan a lingua Cousas que nos axudan a entender Cousas que nos axudan a mellorar Recapitula! Escape room | Relación entre a obra e a realidade persoal e social do alumnado. Análise de roles de xénero, micromachismos e linguaxe discriminatoria. Actividades reflexivas e creativas individuais e grupais. Continuación do diario de aprendizaxe. | 4 sesións
Sen medo a voar | Xa está? Sabemos voar | Creación cooperativa do sketch teatral ou peza vídeo-performática. Reparto de roles, elaboración do guión, ensaios e posta en escena. Aplicación dos contidos lingüísticos e literarios traballados. | 4 sesións
Aterraxe | O seu voo merece o noso aplauso? A escena final | Presentación dos produtos finais. Espazos de coavaliación, autoavaliación e reflexión final sobre o proceso e a aprendizaxe realizada. | 1 sesión

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)